CELEX: 32019D2218
Language: lt
Date: 1571875200000
Title: Tarybos sprendimas (ES) 2019/2218 2019 m. spalio 24 d. dėl San Tomė ir Prinsipės Demokratinės Respublikos ir Europos bendrijos žuvininkystės partnerystės susitarimo įgyvendinimo protokolo pasirašymo Europos Sąjungos vardu ir laikino taikymo

27.12.2019   
               
               
                  LT
               
               
                  Europos Sąjungos oficialusis leidinys
               
               
                  L 333/1
               
            
         TARYBOS SPRENDIMAS (ES) 2019/2218
         2019 m. spalio 24 d.
         dėl San Tomė ir Prinsipės Demokratinės Respublikos ir Europos bendrijos žuvininkystės partnerystės susitarimo įgyvendinimo protokolo pasirašymo Europos Sąjungos vardu ir laikino taikymo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 43 straipsnį kartu su 218 straipsnio 5 dalimi,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     2007 m. liepos 23 d. Taryba priėmė Reglamentą (EB) Nr. 894/2007 (1), kuriuo sudarė dėl San Tomė ir Prinsipės Demokratinės Respublikos ir Europos bendrijos žuvininkystės partnerystės susitarimą (toliau – Susitarimas) (2). Šis susitarimas įsigaliojo 2011 m. rugpjūčio 29 d. ir dabar galioja;
                  
               
                     (2)
                  
                  
                     2017 m. gruodžio 18 d. Taryba įgaliojo Komisiją pradėti derybas su San Tomė ir Prinsipės Demokratine Respublika (toliau – San Tomė ir Prinsipė) dėl naujo protokolo sudarymo;
                  
               
                     (3)
                  
                  
                     ankstesnis protokolas baigė galioti 2018 m. gegužės 22 d.;
                  
               
                     (4)
                  
                  
                     Komisija Sąjungos vardu derėjosi dėl naujo protokolo. Tos derybos baigėsi naujo protokolo parafavimu 2019 m. balandžio 17 d.;
                  
               
                     (5)
                  
                  
                     San Tomė ir Prinsipės Demokratinės Respublikos ir Europos bendrijos žuvininkystės partnerystės susitarimo įgyvendinimo protokolo (toliau – Protokolas) tikslas – sudaryti galimybes Sąjungai ir San Tomė ir Prinsipei glaudžiau bendradarbiauti siekiant skatinti tausios žvejybos politiką, racionalų San Tomė ir Prinsipės vandenyse esančių žvejybos išteklių naudojimą ir remti San Tomė ir Prinsipės pastangas plėtoti žuvininkystės sektorių;
                  
               
                     (6)
                  
                  
                     siekiant užtikrinti, kad Sąjungos laivai galėtų greitai pradėti žvejybos veiklą, Protokolas turėtų būti laikinai taikomas;
                  
               
                     (7)
                  
                  
                     Protokolas turėtų būti pasirašytas ir taikomas laikinai, kol bus užbaigtos jo įsigaliojimui būtinos procedūros,
                  
               PRIĖMĖ ŠĮ SPRENDIMĄ:
         
            1 straipsnis
            Sąjungos vardu leidžiama pasirašyti San Tomė ir Prinsipės Demokratinės Respublikos ir Europos bendrijos žuvininkystės partnerystės susitarimo įgyvendinimo protokolą, su sąlyga, kad jis bus sudarytas.
            Protokolo tekstas pridedamas prie šio sprendimo.
         
         
            2 straipsnis
            Tarybos pirmininkas įgaliojamas paskirti asmenį (-is), įgaliotą (-us) Sąjungos ir jos valstybių narių vardu pasirašyti Protokolą.
         
         
            3 straipsnis
            Protokolas laikinai taikomas nuo jo pasirašymo dienos (3), kol bus užbaigtos jo įsigaliojimui būtinos procedūros.
         
         
            4 straipsnis
            Šis sprendimas įsigalioja jo priėmimo dieną.
         
         
            Priimta Liuksemburge 2019 m. spalio 24 d.
            
               
                  Tarybos vardu
               
               
                  Pirmininkė
               
               A.-K. PEKONEN
            
         
         
            (1)  2007 m. liepos 23 d. Tarybos reglamentas (EB) Nr. 894/2007 dėl San Tomė ir Prinsipės Demokratinės Respublikos ir Europos bendrijos žuvininkystės partnerystės susitarimo sudarymo (OL L 205, 2007 8 7, p. 35).
         
            (2)  OL L 205, 2007 8 7, p. 36.
         
            (3)  Datą, nuo kurios Protokolas bus laikinai taikomas, Europos Sąjungos oficialiajame leidinyje paskelbs Tarybos Generalinis sekretoriatas.